ওয়েব ডেস্ক: রেড রোডে আজ মেগা কার্নিভাল। ভোরের মধ্যেই প্রতিমাগুলি নিয়ে আসা হয়েছে। পলাসি গেট থেকে যাত্রা শুরু করে ফোর্ট উইলিয়মের কাছ থেকে রেড রোডে ঢুকবে ট্যাবলো গুলি। এর জন্য দুপুরের পর ওই এলাকার বেশ কিছু রাস্তা বন্ধ রাখার সিদ্ধান্ত নেওয়া হয়েছে। বন্ধ থাকবে রেড রোড, ডাফরিন রোড, হসপিটাল রোড, আউট্রাম রোড। আংশিক বন্ধ রাখা হবে ক্যাসুরিনা অ্যাভিনিউ, মেয়ো রোড। উত্তর থেকে দক্ষিণে যোগাযোগের জন্য জওহরলাল নেহরু রোড ব্যবহার করতে হবে।  মুখ্যমন্ত্রী ছাড়াও দেশ-বিদেশের VIP রা থাকবেন অনুষ্ঠানে। তাই বিশেষ নিরাপত্তার ব্যবস্থা করা হয়েছে গোটা এলাকায়।